મુખ્યમંત્રીએ ગ્રામીણ બહેનો-માતાઓને ખૂલ્લામાં શૌચ ક્રિયાએ જવું પડે તેવી દયનીય હાલતમાંથી મૂક્તિ અપાવવા રાજ્યમાં ઘર શૌચાલય અભિયાન વ્યાપક બનાવી આગામી બે વર્ષમાં દરેક ઘરને શૌચાલય સવલત આપવાની કટિબદ્ધતા વ્યક્ત કરી હતી. તેમણે વ્યસન કુરિવાજોની બદીથી દૂર રહી આદર્શ ગ્રામની સંકલ્પના સાકાર કરી એક નવો વિચાર અન્ય ગામોને પણ આદર્શ ગ્રામ બનવા પ્રેરણા આપશે તેવો વિશ્વાસ વ્યક્ત કર્યો હતો. મુખ્યમંત્રીએ આદર્શ ગ્રામ નિર્માણ રાજ્યની ગતિશીલ વિકાસયાત્રાને વધુ ગતિ અને જનભાગીદારી પ્રેરિત કરનારું બની રહેશે તેવી અપેક્ષા પણ દર્શાવી હતી. તેમણે ગ્રામજનોને સ્વચ્છતાના સામૂહિક શપથ લેવડાવ્યા હતા.